เดือนที่แล้วแฟนผมเมนมาล่าสุดวันที่10 ละผมก็มีอะไรกับแฟนวันที่26 สดแต่ไม่เสร็จละก็แบบนี้มาเรื่อยๆ ละก็มีวันที่9กุมพา สดแล้วเสร็จนอกผมกังวลเลยให้แฟนกินยาคุมฉุกเฉิน ละเช้าวันถัดมาลองตรวจครรภ์ดูขึ้นขีดเดียว ผมเลยอยากรู้ว่าเมื่อไหร่เมนจะมาละก็เสี่ยงท้องไหมครับ
สวัสดีค่ะ หากประจำเดือนมาวันที่ 10 ม.ค. แล้วได้มีเพศสัมพันธ์ในวันที่ 26 ม.ค. เท่ากับเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ส่วนการมีเพศสัมพันธ์ในวันที่ 9 ก.พ. หากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะและเมื่อทานยาคุมฉุกเฉินไปแล้ว ก็อาจมีผลทำให้ประจำเดือนเลื่อนออกไปได้ แต่ไม่สามารถตอบได้ว่าจะมาเมื่อไหร่ค่ะ แต่หากไม่มาภายใน 2 สัปดาห์นับจากที่ได้มีเพศสัมพันธ์ คือไม่มาภายในวันที่ 23 ก.พ. ก็ควรตรวจหาการตั้งครรภ์ดูด้วยค่ะ